ועדת החוקה, חוק ומשפט, כנסת 16, פרוטוקול מספר 281, 2004-08-03 13:00

מיכאל איתן: אני מבקש לפתוח את ישיבת ועדת החוקה, חוק ומשפט בנושא:

מיכאל איתן: הצעת חוק בתי המשפט (תיקון – תקופת צינון), התשס"ג-2003.

מיכאל איתן: אנחנו מצביעים על שנה וחצי.

מיכאל איתן: מי בעד שנה וחצי?

מיכאל איתן: בעד – שניים נגד – אין נמנעים – אין

פרץ סגל: אומנם בפעם שעברה מנינו את החוקים השונים.

פרץ סגל: בדקנו את כל החוקים, ובשום חוק אין הגבלה של יותר משנתיים, למעט חוק אחד, וזה, לכהונה של יושב-ראש הוועדה לביקורת המדינה של הכנסת.

מיכאל איתן: אני אוכיח לך שלא בדקת טוב.

תמי סלע: בחוק מבקר המדינה יש שלוש שנים.

מיכאל איתן: חבר מועצה שרוצה להיות מבקר עירייה, זה חמש שנים.

פרץ סגל: זה משהו אחר.

אופיר פינס-פז: בשלוש שנים אדם יכול לפנות לוועדה לקיצור התקופה?

תמי סלע: אני לא רואה מתוך הסעיפים האלה.

פרץ סגל: בבית-המשפט העליון יודעים פחות או יותר מי יהיו המועדים שיצטרכו למנות שופט לבית-המשפט העליון.

פרץ סגל: אנחנו אומרים, שנה בכל מקרה.

פרץ סגל: אם זה מעבר לשנה, ואנחנו יודעים שלא יהיה מינוי לשלוש-ארבע שנים אחר כך, הרי שהוועדה לבחירת מינוי שופטים תוכל לבוא ולומר- - -

מיכאל איתן: הבנו.

מיכאל איתן: אתה הכנת למקרה שיהיו שנתיים.

מיכאל איתן: הורדתי את זה לשנה וחצי.

פרץ סגל: דיברתי עם היועץ המשפטי לממשלה אתמול בערב, והוא ביקש שגם אם זה שנה וחצי, שזאת תהיה הפרוצדורה.

מיכאל איתן: הכנתם את זה בהנחה שיהיו שנתיים, והתפשרנו על שנה וחצי.

יצחק לוי: שר המשפטים יכול לדחות את תאריך תחילת המינויים בחודש-חודשיים.

מיכאל איתן: חברי הכנסת הערבים הציעו שלוש שנים.

מיכאל איתן: מי בעד?

מיכאל איתן: מי נגד?

מיכאל איתן: בעד – אין נגד – כולם ההצעה לא אושרה ותעבור כהסתייגות למליאה.

אופיר פינס-פז: בישיבה הקודמת הצעתי שהצינון יהיה צינון לא רק בבית-המשפט העליון.

יצחק לוי: זה נושא חדש.

תמי סלע: אתה מדבר על יועץ משפטי לממשלה ופרקליט מדינה למשרות אחרות.

אופיר פינס-פז: למשרת שר בממשלה וחבר כנסת.

יצחק לוי: זה נושא חדש.

דוירת ואג: על עובד מדינה יש צינון.

מיכאל איתן: יש 100 יום.

תמי סלע: זה לא חל על היועץ המשפטי לממשלה ועל פרקליט המדינה.

תמי סלע: לא מדובר על עובדי מדינה בכירים מהסוג הזה, מדובר על קצינים וכן הלאה.

מיכאל איתן: אתם מערבבים כמה דברים.

מיכאל איתן: יש חוק אחד שחל לגבי רבנים ראשיים, נשיא המדינה.

אופיר פינס-פז: עליהם אין אפילו צינון של דקה.

יצחק לוי: יש הוראה גורפת על עובדי מדינה.

תמי סלע: הוראה גורפת על עובדי מדינה זה הגבלות לאחר פרישה, שזה מעבר לשוק הפרטי.

דורית ואג: סעיף 7 אומר – אלה לא יהיו מועמדים: נשיא מדינה, רבנים, שופט דיין, מבקר מדינה, ראש מטה כללי, עובדי מדינה בכירים, קציני צבא, שוטרים וסוהרים ועובדי תאגידים שהוקמו בחוק וכן הלאה, זולת אם חדלו לכהן במשרה או בתפקיד כאמור לפני המועד להגשת רשימות מועמדים.

דורית ואג: איפה היה 100 הימים?

תמי סלע: בדרגות ובתפקידים שייקבעו בחוק, ולדעתי עדיין לא קבעו אותם בחוק.

פרץ סגל: סעיף 56 לחוק הבחירות לכנסת.

דורית ואג: סעיף 56 לחוק הבחירות אומר – אלה לא יהיו מועמדים: עובד מדינה שדרגתו היא אחת מארבע הדרגות העליונות בכל סולם דירוג--

אופיר פינס-פז: זה מתייחס אליהם?

תמי סלע: כן.

דורית ואג: עובד מדינה בדרגה נמוכה, מהדרגה השלישית וכן הלאה.

דורית ואג: יש פה חריג לראש שירות הביטחון הכללי אלוף ומעלה, קצין ומעלה שישה חודשים, כל האחרים 100 יום.

מיכאל איתן: חבר הכנסת כהן, יש הסכמה ביני לבין חבר הכנסת לוי על שנה וחצי, האם אתה מסכים?

אליעזר כהן: אני מסכים.

פרץ סגל: אנחנו מבקשים שתישמר הזכות לשר וליועץ המשפטי להגיש הסתייגות אם הם ירצו.

אופיר פינס-פז: אני מבקש צינון לשנה.

יצחק לוי: אני טוען טענת נושא חדש.

מיכאל איתן: למה עכשיו?

מיכאל איתן: תשנה את חוק הכנסת, זה לא פה.

אופיר פינס-פז: מה ההבדל?

תמי סלע: זה חוק הבחירות לכנסת.

אופיר פינס-פז: ברור שזה לא אותו חוק, אבל מבחינה מהותית זה נושא.

יצחק לוי: יש הבדל בין יועץ משפטי שהולך לבית-המשפט העליון לבין שהוא מבקש להיבחר לכנסת.

יצחק לוי: זה שיקול אחר.

דורית ואג: אין שום יועץ משפטי או פרקליט מדינה שבאו אחר כך לכנסת?

פרץ סגל: היה שופט בית-המשפט העליון בנימין הלוי.

יצחק לוי: הוא בא מבית-המשפט.

מיכאל איתן: למה אתה מחיל את זה רק על פרקליט מדינה ויועץ משפטי לממשלה, למה לא על שופט בית-משפט עליון?

יצחק לוי: כל שופט.

תמי סלע: עוד דבר שמאפיין את הסיטואציה הזאת, שסוג התיקים שהיועץ המשפטי לממשלה ופרקליט המדינה מחליטים בהם אחר כך, הרבה פעמים מגיעים בפני בית-המשפט העליון, וזאת אחת הסיבות לצינון.

תמי סלע: זה פחות נכון לחברי כנסת ושרים.

מיכאל איתן: מי בעד הסתייגות שלי של שנתיים?

מיכאל איתן: בעד – 1 נגד – 1 ההצעה נפלה ותעבור כהסתייגות למליאה.

מיכאל איתן: ההצעה נפלה.

מיכאל איתן: מי בעד העברת הצעת החוק לקריאה שנייה ושלישית במליאה?

מיכאל איתן: בעד – פה אחד נגד – אין אושר להעביר לקריאה שנייה ולקריאה שלישית את הצעת חוק בתי המשפט (תיקון – תקופת צינון), התשס"ג-2003.

דורית ואג: פה אחד.

מיכאל איתן: הישיבה נעולה.